ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
पंतप्रधान नरेंद्र मोदी यांनी सुरु केलेल्या प्रशासकीय सुधारणांमुळे नोकरी करणाऱ्या महिलांसाठी देशात पोषक वातावरण - केंद्रीय मंत्री डॉ जितेंद्र सिंह
नवी दिल्ली, 17 जानेवारी 2023
पंतप्रधान नरेंद्र मोदी यांनी सुरू केलेल्या प्रशासकीय सुधारणांमुळे नोकरी करणाऱ्या महिलांसाठी देशात पोषक वातावरण निर्माण झाले आहे असे पंतप्रधान कार्यालय, कार्मिक राज्यमंत्री डॉ जितेंद्र सिंह म्हणाले.
कार्मिक व्यवस्थापनासाठी नोडल मंत्रालय म्हणून काम पाहणाऱ्या कार्मिक मंत्रालयाने केलेल्या विविध उपाययोजनांची माहिती देताना डॉ जितेंद्र सिंह म्हणाले की केंद्र सरकारच्या नोकऱ्यांमध्ये महिलांचे प्रतिनिधित्व वाढवण्यासाठी आणि त्यांना व्यावसायिक तसेच कौटुंबिक जीवनाचा समतोल साधता यावा यासाठी कार्मिक आणि प्रशिक्षण विभागाने ठोस प्रयत्न केले आहेत.
यावेळी त्यांनी बाल संगोपन रजेचे  उदाहरण दिले. ते म्हणाले की, 730 दिवसांच्या बाल संगोपन रजेबरोबरच काही नवीन उपाययोजना देखील करण्यात आल्या आहेत. बाल संगोपन रजेवर असलेल्या कर्मचार्याला सक्षम अधिकार्याच्या परवानगीने मुख्यालय सोडण्याची मुभा तसेच , प्रवास भत्ता  घेता येईल. त्याचबरोबर योग्य सक्षम अधिकार्यांकडून पूर्व परवानगी घेतल्यास परदेश प्रवास देखील करता येईल. याशिवाय सीसीएस नियम 1972 च्या 43-सी च्या तरतुदींअंतर्गत दिव्यांग मुलासाठी बाल संगोपन रजेचा लाभ घेणार्या सरकारी कर्मचार्यासाठी असलेली 22 वर्षांची मर्यादा काढून टाकण्यात आली आहे.
डॉ जितेंद्र सिंह यांनी हे देखील अधोरेखित केले की दिव्यांग महिला कर्मचाऱ्यांना बाल संगोपनासाठी 1 जुलै 2022 पासून मासिक विशेष भत्ता @ 3000/- रुपये देण्यास मंजुरी दिली असून महागाई भत्ता 50% वाढल्यास या विशेष भत्त्यातही 25% ने वाढ होईल.
विशेष रजेची तरतूद लैंगिक छळाच्या चौकशीशी जोडण्यात आली असून पीडित महिला सरकारी कर्मचाऱ्याला 90 दिवसांपर्यंतची रजा मिळू शकते आणि चौकशी प्रलंबित असताना ती मंजूर केली जाईल आणि नियमानुसार ही मंजूर केलेली रजा पीडित महिला सरकारी कर्मचाऱ्याच्या रजेच्या खात्यातून कमी केली जाणार नाही असे डॉ जितेंद्र सिंह म्हणाले.
एखाद्या मुलाचा जन्मताच मृत्यू किंवा मृत मुल जन्माला आल्यामुळे मातेच्या जीवनावर होणार संभाव्य भावनिक आघात लक्षात घेऊन, अशा प्रकरणी आता केंद्र सरकारच्या महिला कर्मचाऱ्याला 60 दिवसाची विशेष प्रसूती रजा देण्याचा निर्णय घेण्यात आला आहे असे डॉ जितेंद्र सिंह म्हणाले.
निवृत्तीवेतन आणि निवृत्तीवेतनधारक कल्याण विभागातील महिला-केंद्रित सुधारणांबाबत बोलताना डॉ जितेंद्र सिंह यांनी ओएमचा संदर्भ दिला , ज्यामध्ये घटस्फोटित मुलीने पालकांच्या मृत्यूपूर्वी घटस्फोटाची याचिका दाखल केली असेल आणि तिच्या पालकांच्या मृत्यूनंतर घटस्फोटाचा हुकूम जारी केला गेला असेल तर ती कौटुंबिक निवृत्तिवेतनास पात्र असेल. त्याचप्रमाणे, एनपीएस अंतर्गत समाविष्ट असलेल्या बेपत्ता कर्मचार्यांच्या कुटुंबियांना आता प्रथम माहिती अहवाल दाखल केल्यापासून 6 महिन्यांच्या आत कौटुंबिक निवृत्तीवेतन मिळू शकते त्यासाठी 7 वर्षांपर्यंत प्रतीक्षा करण्याची गरज नाही. तसेच 7 वर्षांची सेवा पूर्ण करण्यापूर्वी सरकारी कर्मचाऱ्याचा मृत्यू झाल्यास, कुटुंबाला सुरुवातीची 10 वर्षे त्याच्या शेवटच्या वेतनाच्या 50% दराने आणि त्यानंतर शेवटच्या वेतनाच्या 30% दराने कौटुंबिक निवृत्तीवेतन देय राहील.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
नवीन आणि नवीकरणीय ऊर्जा मंत्रालय
नवीकरणीय ऊर्जा सहकार्यासंदर्भात भारत आणि फ्रान्समधील सामंजस्य कराराला केंद्रीय मंत्रिमंडळाची मंजूरी
नवी दिल्ली, 3 मार्च 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने नवीकरणीय ऊर्जा सहकार्य क्षेत्रातील भारत आणि फ्रान्समधील सामंजस्य कराराला आज मंजूरी दिली. जानेवारी 2021 मध्ये या सामंजस्य करारावर स्वाक्षऱ्या झाल्या होत्या.
परस्पर लाभ, समानता आणि परस्परसंवादाच्या आधारे नवीन आणि नवीकरणीय ऊर्जा क्षेत्रात द्विपक्षीय सहकार्याला प्रोत्साहन देणे हे या सामंजस्य कराराचे उद्दीष्ट आहे. यात सौर, पवन, हायड्रोजन आणि बायोमास उर्जेशी संबंधित तंत्रज्ञानाचा समावेश आहे.
संजस्य करारात खालील मुद्यांचा समावेश आहे:
- वैज्ञानिक आणि तांत्रिक कर्मचाऱ्यांची देवाणघेवाण आणि प्रशिक्षण;
- वैज्ञानिक आणि तांत्रिक माहिती आणि डेटाची देवाणघेवाण;
- कार्यशाळा आणि चर्चासत्रांचे आयोजन; उपकरण, माहिती आणि तंत्रज्ञान यांचे हस्तांतरण;
- संयुक्त संशोधन आणि तंत्रज्ञान प्रकल्पांचा विकास.
हा सामंजस्य करार नवीकरणीय उर्जा क्षेत्रातील तंत्रज्ञानाच्या विकासाला सहाय्य करेल आणि त्याद्वारे वर्ष 2030 पर्यंत 450 गीगावॅट नूतनीकरणक्षम ऊर्जा क्षमता स्थापित करण्याचे महत्वाकांक्षी लक्ष्य प्राप्त करण्याच्या प्रक्रियेस मदत करेल.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
उपराष्ट्रपती कार्यालय
उपराष्ट्रपती जगदीप धनखड एक सप्टेंबर रोजी मुंबई दौऱ्यावर
उपराष्ट्रपती ‘महेंद्रगिरी’ या युद्धनौकेचे करणार जलावतरण
नवी दिल्ली, 30 ऑगस्ट 2023
उपराष्ट्रपती जगदीप धनखड, डॉ. सुदेश धनखड यांच्यासह एक सप्टेंबर 2023 रोजी मुंबई दौऱ्यावर येणार आहेत. माझगाव डॉक शिपबिल्डर्स लिमिटेड  यांनी तयार केलेल्या 'महेंद्रगिरी' या युद्धनौकेच्या जलावतरण सोहळ्याला उपराष्ट्रपती प्रमुख पाहुणे म्हणून उपस्थित राहतील. 'महेंद्रगिरी' ही भारतीय नौदलाच्या प्रकल्प 17A अंतर्गत निर्माण करण्यात आलेली सातवी युद्धनौका आहे असून, माझगाव डॉक लिमिटेडने  बांधलेली ही चौथी युद्धनौका आहे.
आपल्या या भेटीदरम्यान, उपराष्ट्रपती माझगाव डॉक लिमिटेड च्या ‘धरोहर’ या वारसा वस्तुसंग्रहालयालाही भेट देणार आहेत.R.Aghor/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
रसायन आणि खते मंत्रालय
रेमडीसिवीरच्या उत्पादनासाठी 25 नवीन उत्पादन केंद्रांना मंजूरी
रेडमिसिवीरच्या उत्पादनात वाढ, दरमहा 40 लाखांवरून 90 लाख कुप्यांचे उत्पादन लवकरच उत्पादन प्रतिदिन 3 लाख कुप्यांवर पोहोचेल
नवी दिल्ली, 23 एप्रिल 2021
रेमडीसिवीरच्या उत्पादनासाठी 12 एप्रिल पासून 25 नवीन उत्पादन केंद्रांना मंजूरी देण्यात आली आहे असे रसायन आणि खते राज्यमंत्री मनसुख मंडावीया यांनी सांगितले.
“उत्पादन क्षमतेत आता दरमहा 90 लाख कुप्यांपर्यंत वाढ झाली आहे, पूर्वी दर महिन्याला 40 लाख कुप्यांचे उत्पादन होत होते. लवकरच दिवसाला 3 लाख कुप्यांचे उत्पादन होईल. या कामावर दररोज देखरेख केली जात आहे. रेमडीसीवरचा पुरवठा करण्यात आम्ही कोणतीही कसर बाकी ठेवणार नाही,” असे ते म्हणाले.S.Patil/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
पंतप्रधान कार्यालय
पंतप्रधान नरेंद्र मोदी 15 ऑक्टोबर रोजी कायदा मंत्री आणि कायदा सचिवांच्या अखिल भारतीय परिषदेच्या उद्घाटन सत्राला संबोधित करणार
नवी दिल्ली, 14 ऑक्टोबर 2022
पंतप्रधान नरेंद्र मोदी 15 ऑक्टोबर रोजी सकाळी साडे दहाच्या सुमारास कायदा मंत्री आणि कायदा सचिवांच्या अखिल भारतीय परिषदेच्या उद्घाटन सत्राला दूरदृश्य प्रणालीच्या माध्यमातून संबोधित करणार आहेत.
केंद्रीय विधी आणि न्याय मंत्रालयाने गुजरातमध्ये एकता नगर येथे या दोन दिवसांच्या परिषदेचे आयोजन केले आहे. धोरणकर्त्यांना भारताच्या कायदा आणि न्यायिक प्रणालीबाबत संबंधित मुद्द्यांवर चर्चा करता यावी यासाठी एक सामायिक व्यासपीठ उपलब्ध करून देणे, हा या परिषदेचा उद्देश आहे. या परिषदेत राज्ये आणि केंद्रशासित प्रदेशांना त्यांच्या सर्वोत्तम पद्धतींचे आणि अभिनव कल्पनांचे आदानप्रदान करता येईल तसेच परस्पर सहकार्य वृद्धिंगत करण्याची संधी मिळेल.
विधी सेवा जलद आणि सर्वांसाठी किफायतशीर उपलब्ध व्हावी यासाठी लवाद आणि मध्यस्थीसारख्या पर्यायी विवाद निराकरण यंत्रणा, कायदेशीर पायाभूत सुविधा सुधारणे, अप्रचलित कायदे काढून टाकणे, प्रत्येकाला न्याय मिळवण्यासाठी संधी, प्रलंबित प्रकरणे कमी करणे आणि जलद निपटारा, केंद्र-राज्य यांच्यातील उत्तम समन्वयासाठी राज्य विधेयकांशी संबंधित प्रस्तावांमध्ये एकसमानता आणणे; राज्य कायदेशीर यंत्रणा मजबूत करणे, या विषयांवर या परिषदेत चर्चा होणार आहे.
S.Kulkarni/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारतीय नौदल अकादमी एझिमाला येथे पासिंग आऊट परेड शरदकालीन 2020 सत्राचे समारोप संचलन
भारतीय नौदल अकादमी , एझिमाला येथे आज, शनिवार दि. 28 नोव्हेंबर 2020 रोजी एका शानदार कार्यक्रमाद्वारे पासिंग आऊट परेड शरदकालीन 2020 सत्राचे समारोप संचलन झाले. यामध्ये एकूण 164 प्रशिक्षणार्थी सहभागी झाले होते. यामध्ये मिडशिपमन , भारतीय नौदल कॅडेटस्  आणि श्रीलंका नौदलाचे दोन आंतराष्ट्रीय प्रशिक्षणार्थी सहभागी झाले. सर्व प्रशिक्षणार्थींनी विशेष गुणवत्तेचे प्रदर्शन करून आपले प्रारंभिक प्रशिक्षण पूर्ण केले.
या समारोप संचलनाची पाहणी, पीव्हीएसएम, एव्हीएसएम, एसएम, व्हीएसएम, एडीसी, लष्कर प्रमुख जनरल मनोज मुकुंद नरवणे यांनी केले. संचलनानंतर त्यांनी गुणवंत मिडशिपमन आणि कॅडेट यांना पदक बहाल केले. व्हाइस अॅडमिरल एम.ए. हम्पिहोली या परेडचे संचलन अधिकारी होते.
भारतीय नौदल अकादमी बी.टेक. अभ्यासक्रमासाठी ‘राष्ट्रपती सुवर्ण पदक’ मिडशिपमन अंकुश व्दिवेदी यांना प्रदान करण्यात आले. नौदल ओरिएंटेशन अभ्यासक्रम  यासाठी असलेले ‘चीफ ऑफ द नेवल स्टाफ गोल्ड मेडल’ कॅडेट पदक सेड्रिक सिरिल यांना देण्यात आले. इतर पदकांचे विजेता पुढीलप्रमाणे आहेत.
1. आयएनएसी बी.टेक अभ्यासक्रमासाठी सीएनएस रजत पदक - मिडशिपमन हर्षिल केरनी
2. आयएनएसी बी.टेक अभ्यासक्रमासाठी एफओसी-इन-सी दक्षिण कांस्य पदक- मिडशिपमन जेसिन एलेक्स
3. एनओसी साठी एफओसी-इन-सी दक्षिण रजत पदक- सब लेफ्टनंट शुभार्थ जैन
4. एनओसी साठी कमांडंट आयएनए कांस्य पदक - सब लेफ्टनंट खुशाल यादव
भारतीय नौदल अकादमीमध्ये आपल्या ‘अंतिम पग’ या अखेरच्या कार्यक्रमासाठी सर्व प्रशिक्षणार्थींनी सलामी मुद्रेमध्ये आपल्या आकर्षक तलवारी आणि रायफल यांच्यासह पारंपरिक धूनच्या साथसंगतीने सर्व सहका-यांना निरोप दिला. यामध्ये सशस्त्र दलांचाही समावेश होता. या धूनच्या तालावर संथपणे मार्च करीत अकादमीच्या क्वार्टरडेकसमोरून संचलन करण्यात आले.
जनरल मनोज मुकुंद नरवणे यांनी सर्व कॅडेटसने केलेल्या बिनचूक संचलनाबद्दल शुभेच्छा दिल्या. कॅडेटसनी कर्तव्य, सन्मान आणि साहस या मूळ मूल्यांचे पालन करण्यावर नरवणे यांनी जोर दिला. या अभ्यासक्रमामध्ये प्रशिक्षण देणा-या सर्व संबंधित प्रशिक्षकांचे संचलन अधिका-यांनी अभिनंदन केले.
या समारोप संचलन कार्यक्रमामध्ये प्रतिष्ठित मान्यवर उपस्थित होते. प्रशिक्षणार्थींना पदवीपूर्णतेची पट्टी प्रदान करण्यात आली. या अतिशय कठोर प्रशिक्षणपूर्ततेसाठी सर्वांनी घेतलेल्या परिश्रमाचे कौतुक करण्यात आले. हे प्रशिक्षणार्थी आता वेगवेगळ्या जहाजांवर आणि देशाच्या प्रतिष्ठित संस्थांमध्ये कार्य करणार आहेत. अकादमीच्यावतीने कोविड-19 योग्य वर्तनाची काटेकोर अंमलबजावणी करण्यात येत असून आत्तापर्यंत जवळपास 800 छात्रांनी प्रशिक्षणाचे आव्हान पूर्ण केले आहे.
Jaydevi PS/S.Bedekar/P.Kor
शिक्षण मंत्रालय
ऑक्टोबर-नोव्हेंबर, 2023 साठी उच्च माध्यमिक अभ्यासक्रम परीक्षा सूचना
मुंबई, 30 ऑगस्ट 2023
नॅशनल इन्स्टिट्यूट ऑफ ओपन स्कूलिंग तर्फे त्यांच्या अभ्यासक्रमाच्या परीक्षा , वर्षातून दोनदा एप्रिल-मे आणि ऑक्टोबर-नोव्हेंबर या महिन्यात पूर्व निश्चित केलेल्या तारखांना, आयोजित केल्या जातात.
ऑक्टोबर-नोव्हेंबर, 2023 या वर्षीच्या माध्यमिक आणि उच्च माध्यमिक अभ्यासक्रमांसाठी एनआयओएसच्या प्रात्यक्षिक परीक्षा 16 सप्टेंबर 2023 ते 01 ऑक्टोबर, 2023 आणि लेखी परीक्षा 03 ऑक्टोबर, 2023 ते 08 नोव्हेंबर, 2023 या कालावधीत विविध ठिकाणच्या अभ्यास केंद्रांवर/परीक्षा केंद्रांवर घेण्यात येणार आहेत.
परीक्षेच्या तारखा, वेळापत्रक आणि इतर तपशील एनआयओएसच्या पुढील संकेतस्थळावर उपलब्ध आहेत http://sdmis.nios.ac.in प्रात्यक्षिक आणि लेखी परीक्षेसाठी ओळखपत्र परीक्षा सुरू होण्यापूर्वी पोर्टलवर उपलब्ध करून दिली जातील.PIB Mumbai | R.Aghor/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 44
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 140.31 कोटीहून अधिक
गेल्या 24 तासात 57 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 98.40%
देशात गेल्या 24 तासात कोरोनाचे 6,650 नवे रुग्ण
देशातली उपचाराधीन रुग्णसंख्या 77,516
साप्ताहिक पॉझीटीव्हिटी दर  गेल्या 40 दिवसापासून 1% पेक्षा कमी
भारताने गेल्या 24 तासात कोविड प्रतिबंधक लसीच्या 57,44,652 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 140.31 कोटीपेक्षा जास्त  मात्रा दिल्या आहेत. एकूण 1,48,79,511 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,86,711
|
|
2nd Dose
|
|
96,69,806
|
|
FLWs
|
|
1st Dose
|
|
1,83,84,614
|
|
2nd Dose
|
|
1,68,13,893
|
|
Age Group 18-44 years
|
|
1st Dose
|
|
49,12,44,875
|
|
2nd Dose
|
|
30,81,35,252
|
|
Age Group 45-59 years
|
|
1st Dose
|
|
19,25,99,720
|
|
2nd Dose
|
|
14,39,91,660
|
|
Over 60 years
|
|
1st Dose
|
|
12,03,05,713
|
|
2nd Dose
|
|
9,16,30,819
|
|
Total
|
|
गेल्या 24 तासात 7,051 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,42,15,977 रुग्ण कोरोना मुक्त झाले आहेत.
कोरोनातून रुग्ण बरे होण्याचा दर 98.40% झाला आहे.
सलग 57 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 6,650 नव्या रुग्णांची नोंद झाली.
देशात उपचाराधीन रुग्णांची संख्या 77,516 असून उपचाराधीन रुग्ण, एकूण पॉझिटीव्ह रुग्णांच्या 0.22% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 11,65,887 चाचण्या करण्यात आल्या. भारताने आतापर्यंत 66.98 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.59% असून गेले 40 दिवस 1% पेक्षा कमी आहे. दैनंदिन पॉझीटीव्हिटी दर 0.57% असून गेले 81 दिवस 2% पेक्षा कमी आणि 116 दिवस 3% पेक्षा कमी आहे.
अंतराळ विभाग
इंडियन नॅशनल स्पेस प्रमोशन अँड ऑथोरायझेशन सेंटर  अवकाश क्षेत्रात खाजगी गुंतवणूक आणि अंतरिक्ष संशोधनाला प्रोत्साहन देणार : जितेंद्र सिंग
नवी दिल्ली, 22 सप्टेंबर 2020
केंद्रीय ईशान्य प्रदेश विकास राज्यमंत्री, पंतप्रधान कार्यालय, कार्मिक, सार्वजनिक तक्रार निवारण, निवृत्ती वेतन, अणुउर्जा आणि अवकाश राज्यमंत्री जितेंद्र सिंह यांनी राज्यसभेत एका प्रश्नाच्या लेखी उत्तरात स्पष्ट केले की सरकारने अंतरिक्ष क्षेत्रात खासगी गुंतवणूक आणि संशोधनाला प्रोत्साहन देण्यासाठी इंडियन नॅशनल स्पेस प्रमोशन अँड ऑथोरायझेशन सेंटरची  स्थापना केली आहे.
- IN-SPACe. पुढील प्रकारे खाजगी क्षेत्राला उत्तेजन आणि पाठिंबा देईल.
- तांत्रिक सहकार्य पुरवणे
- प्रोत्साहन निधी पुरवणेअंतरिक्ष विभागात तात्पुरत्या सुविधा उपलब्ध करून देणे.
- NSIL कडून आवश्यकतेनुसार येणाऱ्या निविदा भरण्यास परवानगी
- विज्ञान आणि अंतरिक्ष संशोधन प्रकल्पात सहकार्य
IN-SPACe ही खाजगी गुंतवणुकीला प्रोत्साहन देण्यासाठी सरकारने स्थापन केलेली शैक्षणिक आणि नियामक संस्था आहे. या अंतर्गत निधी व्यवस्थापन वगळण्यात आले आहे.
खाजगी गुंतवणूकदार पुढील प्रकारे सहभागी होऊ शकतात.
- उपग्रहाची बांधणी.
- उपग्रह प्रक्षेपित करणार्या वाहनाची बांधणी.
- उपग्रह प्रक्षेपण.
- ॲप्लिकेशन तयार करणे आणि अंतरिक्ष संबंधित सेवा पुरवणे.
- अंतरिक्ष क्षेत्रातील कामांसाठी सिस्टीम किंवा सब-सिस्टीम विकसित करणे.M.Iyengar/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
अर्थ मंत्रालय
इलेक्ट्रॉनिक पद्धतीने विवरणपत्र 15 सीए/15 सीबी सादर करायला सीबीडीटीने दिली आणखी मुदतवाढ
आयकर कायदा, 1961 नुसार इलेक्ट्रॉनिक पद्धतीने फॉर्म 15 सीए/15 सीबी सादर करणे आवश्यक आहे. सध्या करदाते कोणत्याही परदेशी मिळकतीसाठी अधिकृत डीलरकडे प्रत सादर करण्यापूर्वी ई-फाइलिंग पोर्टलवर सनदी लेखापालाने दिलेल्या फॉर्म 15 सीबी प्रमाणपत्रसह किंवा जिथे लागू असेल त्यानुसार फॉर्म 15 सीए अपलोड करतात.
इलेक्ट्रॉनिक पद्धतीने www.incometax.gov.in या पोर्टलवर फॉर्म 15 सीए / 15 सीबी सादर करताना करदात्यांना आलेल्या अडचणी लक्षात घेता यापूर्वी प्रत्यक्ष कर मंडळ सीबीडीटीने निर्णय घेतला होता की करदाता 15 जुलै 2021 पर्यंत फॉर्म 15 सीए / 15 सीबी अधिकृत डीलरकडे प्रत्यक्ष सादर करू शकतात.
आता ही मुदत 15 ऑगस्ट, 2021 पर्यंत वाढविण्याचा निर्णय घेण्यात आला आहे. त्यानुसार, करदाता आता 15 ऑगस्ट, 2021 पर्यंत अधिकृत डीलरकडे छापील स्वरूपात नमूद केलेले फॉर्म सादर करु शकतात. अधिकृत डीलरना परदेशी मिळकतीच्या उद्देशाने 15 ऑगस्ट, 2021 पर्यंत असे अर्ज स्वीकारण्याचा सल्ला देण्यात आला आहे. नवीन ई-फाईलिंग पोर्टलवर कागदपत्र ओळख क्रमांक तयार करण्याच्या उद्देशाने हे फॉर्म नंतरच्या तारखेला अपलोड करण्यासाठी सुविधा प्रदान केली जाईल.
आयुष मंत्रालय
योग प्रशिक्षणासाठी आयुष मंत्रालय आणि जागतिक आरोग्य संघटनेच्या कार्यकारी गटाची बैठक आजपासून सुरु
नवी दिल्ली,26 फेब्रुवारी 2019
‘योग प्रशिक्षणासाठीचे मापदंड’ यासंदर्भात जागतिक आरोग्य संघटनेच्या दस्तावेजाचा आढावा घेण्यासाठी आयुष आणि जागतिक आरोग्य संघटनेन आजपासून कार्यकारी गटाची तीन दिवसीय बैठक आयोजित केली आहे.
योग क्षेत्रातले 16 तज्ञ या मसुद्याचा आढावा घेत आहेत. अमेरिका, ब्रिटन, कॅनडा, ब्राझील, सौदी अरेबिया, श्रीलंका, थायलंड, जपान, ऑस्ट्रेलिया आणि मलेशिया या देशांच्या 11 आंतरराष्ट्रीय तज्ञांचा यात समावेश आहे. तीन दिवसांच्या या बैठकीत चार सत्रं होणार आहेत. सर्व तंत्रविषयक सत्रांसाठी जागतिक आरोग्य संघटना सचिवालयाचे सहकार्य लाभणार आहे.
योग प्रशिक्षणातली आव्हाने, मसुदा दस्तावेजाचा आढावा, दस्तावेजाच्या आशयावर आढावा आणि चर्चा करणे हे या बैठकीने उद्दीष्ट आहे. योग चिकित्सा मूल्यांकन, योग अभ्यासासाठी नियामक ढाचा उभारणे यासाठी हा दस्तावेज उपयुक्त ठरणार आहे.
N.Sapre/N.Chitale/D. Rane
(Visitor Counter : 119
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्य/केंद्रशासित प्रदेशांना 48.03 कोटींपेक्षा अधिक लसींच्या मात्रा पुरविण्यात आल्या
राज्य/केंद्रशासित प्रदेश आणि खासगी रुग्णालयांकडे अद्याप 2.92 कोटींपेक्षा अधिक मात्रा उपलब्ध
कोविड – 19 प्रतिबंधक लसीकरणाची व्याप्ती आणि गती देशभरात वाढविण्यासाठी केंद्र सरकार कटिबद्ध आहे. कोविड – 19 प्रतिबंधक सार्वत्रिक लसीकरणाच्या नव्या टप्प्याला 21 जून 2021 पासून प्रारंभ झाला. लसींची अधिक प्रमाणातील उपलब्धता, राज्ये आणि केंद्रशासित प्रदेशांना लसीकरकणाचे उत्तम नियोजन करण्याच्या दृष्टीने लस उपलब्धतेवर यापूर्वीपासून लक्ष ठेवून आणि प्रवाही लस पुरवठा साखळी या माध्यमातून लसीकरण अभियानाला अधिक गती देण्यात आली आहे.
देशव्यापी लसीकरण मोहिमेचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मात्रा मोफत पुरवित आहे. कोविड – 19 लसीकरण मोहिमेच्या सार्वत्रिकीकरणाच्या नव्या टप्प्यात केंद्र सरकार, देशातील लस उत्पादकांकडून उत्पादन केलेल्या 75% लसी खरेदी करून त्या राज्ये आणि केंद्रशासित प्रदेशांना मोफत पुरविणार आहे.
|
|
VACCINE DOSES
|
|

|
|
SUPPLIED
|
|
48,03,97,080
|
|
IN PIPELINE
|
|
71,16,720
|
|
CONSUMPTION
|
|
45,27,93,441
|
|
BALANCE AVAILABLE
|
|
2,92,65,015
सर्व स्रोतांच्या माध्यमातून केंद्र सरकारने आतापर्यंत 48.03 कोटींपेक्षा जास्त  लसींच्या मात्रा राज्ये/ केंद्रशासित प्रदेशांना पुरविल्या आहेत आणि आणखी 71,16,720 मात्रा पुरवठ्याच्या मार्गावर आहेत.
यापैकी वाया गेलेल्या मात्रांसह एकूण 45,27,93,441लसींच्या मात्रा देण्यात आल्या आहेत 
याशिवाय लसीच्या 2.92 कोटीपेक्षा जास्त  शिल्लक आणि न वापरलेल्या मात्रा राज्ये आणि केंद्रशासित प्रदेश आणि खासगी रुग्णालयांकडे उपलब्ध आहेत.
राष्ट्रपती कार्यालय
राष्ट्रपतींच्या हस्ते राष्ट्रीय क्रीडा आणि साहस पुरस्कारांचे वितरण
नवी दिल्ली, 25 सप्टेंबर 2018
राष्ट्रपती राम नाथ कोविंद यांच्या हस्ते आज राष्ट्रपती भवनात विविध क्रीडा पुरस्कारांचे वितरण करण्यात आले.
क्रीडा क्षेत्रातला सर्वोच्च, राजीव गांधी खेलरत्न पुरस्कार यंदा अष्टपैलू भारतीय क्रिकेटपटू, कर्णधार विराट कोहली आणि आंतरराष्ट्रीय दर्जाची भारोत्तोलक साईखोम मीराबाई चानू या दोघांना प्रदान करण्यात करण्यात आला.
क्रीडा क्षेत्रातल्या उत्कृष्ट प्रशिक्षकांना दिला जाणारा द्रोणाचार्य पुरस्कार यंदा 8 क्रीडा प्रशिक्षकांना देण्यात आला. त्यांची नावे पुढीलप्रमाणे :-
- सुखदेव सिंह पन्नु- ॲथलेटिक्स प्रशिक्षक
- सुभेदार चेनंदा अछाह कुट्टपा- मुष्टियुद्ध
- ए श्रीनिवास राव- टेबल टेनिस
- विजय शर्मा- भारोत्तोलन
- वी आर बीदु- ॲथलेटिक्स
- तारक सिन्हा- क्रिकेट
- क्लॅरेन्स लोबो- हॉकी
- जीवनकुमार शर्मा-जुडो
तर, अर्जुन पुरस्कारांसाठी यंदा वीस क्रीडापटूंची निवड करण्यात आली. त्यांची नावे पुढीलप्रमाणे:-
- नीरज चोप्रा- ॲथलेटिक्स
- नायब सुभेदार जिनसन् जॉन्सन- ॲथलेटिक्स
- हिमा दास- ॲथलेटिक्स
- नेलकुर्ती सिक्की रेड्डी- बॅडमिंटन
- सुभेदार सतीश कुमार- मुष्टियुद्ध
- स्मृति मानधना- क्रिकेट
- सुभेदार शर्मा- गोल्फ
- मनप्रीत सिंह- हॉकी
- सविता-हॉकी
- कर्नल रवी राठोड- पोलो
- अंकुर मित्तल- नेमबाजी
- राही सरनोबत- नेमबाजी
- श्रेयसी सिंग- नेमबाजी
- जी साथियान- टेबल टेनिस
- मनिका बात्रा- टेबल टेनिस
- रोहन बोपन्ना- टेनिस
- सुमित- कुस्ती
- पूजा कडियान- वुशु
- अंकुर धामा- पॅरा-ॲथलेटिक्स
- मनोज सरकार- पॅरा बॅडमिंटन
त्याशिवाय चार क्रीडापटूंना ध्यानचंद आणि नऊ क्रीडापटूंना तेन्सिंग नोर्गे राष्ट्रीय साहस पुरस्कार देऊन गौरवण्यात आले.
N.Sapre/R.Aghor/P.Malandkar
(Visitor Counter : 59
पंतप्रधान कार्यालय
बांगलादेशातील विविध समुदायांच्या नेत्यांनी घेतली पंतप्रधानांची भेट
नवी दिल्ली, 26 मार्च 2021
पंतप्रधान नरेंद्र मोदी बांगलादेशाच्या दोन दिवसाच्या भेटीवर आले असून त्यानिमित्ताने त्यांची बांगलादेशातील विविध समुदायांच्या नेत्यांनी भेट घेतली,ज्यात बांगलादेशातील अल्पसंख्यांक समुदायाचे चे प्रतिनिधी, बांगलादेश मुक्तीयोध्दे , भारताचे मित्र  आणि तरुण प्रसिद्ध व्यक्तींचा यांचा समावेश होता.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान दक्षिण आफ्रिकेतील जोहान्सबर्ग येथे दाखल
नवी दिल्ली, 22 ऑगस्ट 2023
पंतप्रधान नरेंद्र मोदी आज 22 ऑगस्ट 2023 रोजी दुपारी जोहान्सबर्ग येथे दाखल झाले.
दक्षिण आफ्रिकेचे उपराष्ट्रपती पॉल शिपोकोसा माशातीले यांनी पंतप्रधानांचे विमानतळावर स्नेहपूर्ण स्वागत केले.पंतप्रधान मोदी यांचे यावेळी औपचारिक स्वागतही करण्यात आले.
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 139 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 21 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्रशासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,39,02,60,790
|
|
BALANCE AVAILABLE
|
|
21,06,50,896
केंद्र सरकारने आतापर्यंत 139  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
21  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
संरक्षण मंत्रालय
कोविड-19 च्या प्रतिकाराविषयी संरक्षण मंत्री राजनाथ सिंग यांचा ऑस्ट्रेलियाच्या संरक्षणमंत्र्यांशी दूरध्वनीवरून संवाद
संरक्षण मंत्री राजनाथ सिंग यांनी आज ऑस्ट्रेलियाच्या संरक्षणमंत्री लिंडा रेनॉल्ड्स यांच्याशी दूरध्वनीवरून संवाद साधला. कोविड -19 साथरोगाचा सामना करण्यासाठी आपापल्या देशाने उचललेल्या पावलांविषयी उभय संरक्षणमंत्र्यांनी यावेळी चर्चा केली. कोविड-19 विरोधातील आंतरराष्ट्रीय पातळीवरील प्रयत्नांमध्ये भारताने दिलेल्या योगदानाविषयी श्री.राजनाथ सिंग यांनी लिंडा रेनॉल्ड्स यांना माहिती दिली. तसेच, या साथरोगाविरुद्धच्या जागतिक लढाईतील परस्पर सहकार्याच्या मुद्द्यांवर चर्चाही केली. कोविड-19 नंतरच्या आव्हानांचा सामना करण्यासाठी इतर देशांसोबतच परस्पर सहकार्याने काम करण्यासाठी उभय देशांना भारत-ऑस्ट्रेलिया सामरिक भागीदारीमुळे एका मजबूत पाया मिळाला आहे, यावर दोन्ही नेत्यांचे एकमत झाले.
'भारत-ऑस्ट्रेलिया सामरिक भागीदारी' च्या चौकटीत, द्विपक्षीय संरक्षण आणि सुरक्षाविषयक सहकार्याचे उपक्रम पुढेही सुरूच ठेवण्यासाठी उभय राष्ट्राच्या संरक्षणमंत्र्यांनी वचनबद्धता प्रकट केली.
पंतप्रधान कार्यालय
पंतप्रधान नरेंद्र मोदी आणि मॉरिशसचे पंतप्रधान प्रविंद जगन्नाथ यांच्यात दूरध्वनीवरुन चर्चा
(नवी दिल्ली, 23 मे 2020
पंतप्रधान नरेंद्र मोदी यांनी आज मॉरिशसचे पंतप्रधान प्रविंद जगन्नाथ यांच्याशी दूरध्वनीवरून चर्चा केली. अम्फान या चक्रीवादळामुळे भारतात झालेल्या जीवितहानीबद्दल पंतप्रधान जगन्नाथ यांनी शोकभावना व्यक्त केली. कोविड-19 महामारीला तोंड देण्यासाठी मॉरिशस च्या वैद्यकीय अधिकाऱ्यांच्या मदतीच्या उद्देशाने 14 सदस्यांचे वैद्यकीय पथक आणि औषधांचा साठा घेऊन ‘ऑपरेशन सागर’ अंतर्गत भारतीय नौदलाचे ‘केसरी’ हे जहाज पाठवल्याबद्दल मॉरिशसच्या पंतप्रधनांनी आभार मानले. मॉरिशस आणि भारताच्या जनतेच्या दरम्यान असलेल्या अतिशय जिव्हाळ्याच्या संबंधांची पंतप्रधान नरेंद्र मोदी यांनी यावेळी आठवण केली आणि या आपत्तीच्या काळात आपल्या मित्रांना मदत करण्याचे कर्तव्य भारत बजावत असल्याचे सांगितले.
पंतप्रधान जगन्नाथ यांच्या नेतृत्वाखाली मॉरिशसकडून या आपत्तीला तोंड देण्यासाठी केलेल्या प्रभावी प्रयत्नांमुळे मॉरिशसमध्ये अनेक आठवडे कोणत्याही नव्या रुग्णांची नोंद झाली नसल्याबद्दल, या प्रयत्नांची पंतप्रधानांनी प्रशंसा केली. अशाच प्रकारच्या आरोग्यविषयक आपत्तींना तोंड देण्यासाठी बेटांवर असलेल्या इतर देशांना मॉरिशसने केलेल्या सर्वोत्तम उपाययोजनांचा आदर्श ठेवता येईल, असे पंतप्रधानांनी सुचवले. मॉरिशसच्या आर्थिक क्षेत्राला पाठबळ देण्याच्या उद्देशानं आवश्यक उपाययोजनांसह सहकार्याच्या इतर क्षेत्रांबाबत आणि मॉरिशसच्या युवकांना आयुर्वेदित औषधांचा अभ्यास करण्यासाठी प्रोत्साहन देण्याबाबत दोन्ही नेत्यांनी चर्चा केली. पंतप्रधानांनी मॉरिशसच्या जनतेचे आरोग्य आणि कल्याणासाठी शुभेच्छा दिल्या. तसेंच दोन्ही देशांच्या जनतेमध्ये असलेले जिव्हाळ्याचे संबंध कायम राहावेत अशी भावना व्यक्त केली.
B.Gokhale/S.Patil/P.Kor